google/wiki40b huggingface dataset:
David (Polacké kniežatstvo)

David Vseslavič (biel. Давыд Усяслававіч; * 1047 alebo 1050 – † po 1130) bol v rokoch 1101 – 1127 pereslavské a v roku 1128 polacké knieža a syn Vseslava II. Polackého.

Vláda v Polackom kniežatstve (1128)

V historických kronikách je zaznamenaný údaj, že v roku 1067 ho Vseslav II. Polacký spolu s jeho bratom zobral na rokovanie ku kyjevskému kniežaťu. Bolo zvykom, že na takúto cestu sa vybrali najstarší synovia z rodiny, preto možno predpokladať, že v tom čase mal David Vseslavič už okolo 20 rokov. O tom, ktorý so synov Vseslava II. Polackého to bol (starší, či mladší) historici vedú dodnes spory. Podľa niektorých bol David Vseslavič pri delení Polackého kniežatstva ešte neplnoletý a nemohol vládnuť. Podľa iných však už v roku 1127 bol polackým kniežaťom, čo potvrdzuje Rada polackých šľachticov. Fakt, že bol prvorodený potvrdzuje aj manželstvo s dcérou Mstislava Veľkého. Okrem toho práve David Vseslavič stál na čele polackého vojska v pochode proti Polovcom v roku 1101, ktorých o dva roky (1103) za pomoci Vladimíra II. porazil. O rok neskôr (1104) začal obliehať svojho brata Gleba v Minsku. V roku 1106 spolu s bratmi vtrhol do Sedmohradska.
V roku 1128 polacká šľachta Davida Vseslaviča zosadila z trónu Polackého kniežatstva a následne ho Mstislav Veľký poslal do vyhnanstva v Byzantskej ríši. Pravdepodobne umrel vo vyhnanstve, niekedy po roku 1030. Kroniky ho totiž po tomto roku už nespomínajú.
Ernest Sýkora

Životopis

Člen ÚV KSS, ÚV KSČ, povereník školstva a kultúry, minister školstva a osvety. Realizátor štátnej politiky a zákonodarstva v oblasti školstva na Slovensku. Organizátor mládežníckeho hnutia a politickej práce s mládežou. Vysokoškolský pedagóg a dekan FF UK v Bratislave. Pôsobil v SAV, ČSAV a v iných slovenských i zahraničných vedeckých, politických, spoločenských organizáciách a komisiách. Autor kníh, štúdií a článkov. Hlavný redaktor encyklopedického diela, redaktor zborníkov.
Účastník protifašistického odboja, počas SNP redaktor povstaleckého denníka Útok, neskôr vedúci Zpravodajskej agentúry Slovenska v Banskej Bystrici. Nositeľ vysokých vyznamenaní.
Konvergencie

Charakteristika

Album zahŕňa štyri skladby, prvá a tretia sú spievané, druhá a štvrtá sú čisto inštrumentálne. Marián Jaslovský napísal:Strany dvoch platní Konvergencií sú štyrmi stranami tej istej mince. Označujú cesty, ktorými sa bude Varga uberať s Collegiom i bez neho. Zovretá suita s detským zborom, transformácia Rimského-Korsakova, pesničky, improvizovaná elektronická hudba. a ďalej píše o ňom s prívlastkom:...možno najvýznamnejší album slovenského rocku...

Reedície

Okrem pôvodného LP vydania vyšlo aj viacero reedícií. Prvá CD edícia je z roku 1992, je poňatá ako: ako komplet Konvergencií s debutovým LP Collegium Musicum a EP Hommage à J.S.Bach a jej obal bol modifikáciou pôvodného návrhu, ďalšia je z roku 2007 obsahuje rovnaké sklady ako pôvodné vinylové vydanie, avšak :novinkou je aj „roztrackovanie“ jednotlivých štyroch častí, ktoré urobil Marián Varga. Súčasťou textu je aj jeho pôvodný príhovor s Kamilom Peterajom, ako aj úryvky z knihy Mariána Jaslovského „Collegium Musicum“ viažúce sa k nahrávaniu Konvergencií.
V marci 2017 vyšla vo vydavateľstve OPUS vinylová reedícia v náklade 500 ks.
Villeneuve-Lécussan

Poloha

Obec má rozlohu 16,1 km². Najvyšší bod je položený 587 m n. m. a najnižší bod 420 m n. m.

Obyvateľstvo

Počet obyvateľov obce je 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fülane Hatun

Život

Narodila sa v roku 1496, pravdepodobne v Istanbule. Po tom čo sa stala manželkou vládcu, sultánovi porodila v roku 1512 syna, princa Mahmúda, ktorý umrel keď mal iba 9 rokov. Po Fülane sa novou sultánovou milenkou a manželkou stala pravdepodobne poľská ropka Gülfem. Po smrti princa Mahmúda Gülfem sultánovi porodila v roku 1521 syna, princa Murada, ktorý zomrel ako dieťa. Fülane zomrela v roku 1550, pravdepodobne v Istanbule.
La Chapelle-au-Moine

Poloha

Obec má rozlohu 5,32 km². Najvyšší bod je položený 306 m n. m. a najnižší bod 214 m n. m.

Obyvateľstvo

Počet obyvateľov obce je 576 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Donnemain-Saint-Mamès

Poloha

Obec má rozlohu 12,78 km². Najvyšší bod je položený 143 m n. m. a najnižší bod 106 m n. m.

Obyvateľstvo

Počet obyvateľov obce je 698 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Open source

História

Vývoj založený na zdieľaní a spolupráca na zlepšení zdrojového kódu softvéru má za sebou históriu v podstate takú dlhú, ako vývoj softvéru sám. V neskorých 90-tych rokoch, záujem a účasť na tomto jave sa výrazne zvyšuje s tradičným uznaním Linuxu v publikáciách ako Forbes a uvoľnenie zdrojového kódu prehliadača Netscape. OSI (Open Source Initiative) bola založená v roku 1998 ako vzdelávacia, advokácia a sprievodná organizácia v tomto dôležitom okamihu v histórii pre spoločný vývoj.

Prečo Open Source?

Open Source projekty sú také, aký je pôvodný projekt Open Source, takže softvér je neobmedzený. Ak má niekto iné zmýšľanie, môže si jednoducho prispôsobiť softvér pre svoje potreby a zdieľať ho s ostatnými. Ak chce niekto postaviť svoj softvér nad ten pôvodný, nič mu nebráni, aby tak urobil. Open Source je veľmi prospešný pre pôvodný softvér. Tým, že je zdrojový kód k dispozícii, môže sa tiež kontrolovať, opravovať chyby v pôvodnom kóde a navrhnúť lepšie spôsoby, ako robiť veci. Súkromie je zachované bezpečnostnými audítormi, aby videli, čo presne sa deje v zákulisí. Napokon, je to prospešné pre všetky zúčastnené strany.

Open Source na Slovensku

Zastupuje najmä lokalizačné a propagačné projekty. Medzi ďalšie projekty patrí Občianske združenie Platon alebo Spoločnosť pre otvorené informačné technológie. Niektoré projekty ako Slovenská Open Source Iniciatíva alebo Slovenské združenie používateľov Linuxu (SKLUG) sú už mŕtve.

Open Source v Česku

Pozostáva s lokalizačných a propagačných projektov, OSS Aliance a Liberix.
Lacave (Lot)

Poloha

Obec má rozlohu 21,19 km². Najvyšší bod je položený 349 m n. m. a najnižší bod 80 m n. m.

Obyvateľstvo

Počet obyvateľov obce je 284 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boutersem

Obyvateľstvo

Obec má približne 7 691 obyvateľov (2010).
Lemurovité

Charakteristika

Lemury sú stredne veľké stromové primáty, merajú 32 - 56 cm do dĺžky s výnimkou chvostu a vážia 0,7 - 5 kg. Majú dlhé, huňaté chvosty a mäkkú, vlnenú srsť rôzneho sfarbenia. Panvové končatiny sú o niečo dlhšie ako hrudné končatiny, ale nie dosť, aby nebránili štvornohému pohybu (na rozdiel od nočných lemurov). Väčšina druhov je veľmi živá a pravidelne skáču zo stromu na strom. Majú dobrý čuch a binokulárne videnie. Na rozdiel od ostatných druhov lemurov, jedinému druhu Lemur kata chýba tapetum lucidum, reflexná vrstva oka, ktorá zlepšuje nočné videnie.
Lemury sú bylinožravce. Živia sa ovocím, listami, a v niektorých prípadoch aj nektárom. Ich chrup tvoria dva rezáky, jeden očný zub, tri črenové zuby a tri stoličky.
U väčšiny lemurov matka porodí jedno, alebo dve mláďatá po období gravidity trvajúcom 120 alebo 140 dní, v závislosti na druhu. Lemur vari však môže vrhnúť dvoch až šiestich potomkov. Sú to spoločenské živočíchy, žijúce v skupinách až tridsať jedincov u niektorých druhoch. V niektorých prípadoch ako je lemur kata, sú skupiny dlhodobé s výrazným hierarchickým usporiadaním dominancie, zatiaľ čo v iných, ako je napr. Lemur bielohlavý, členstvo skupín sa líši zo dňa na deň.
Alessandro Del Piero

Detstvo a začiatok kariéry

Del Piero je synom Gina a Bruny a vyrastal v provincii San Vendemiano.  Futbal začal hrať ako malý chlapec so svojimi tromi kamarátmi Nelsom, Pierpaolom a Giovanni-Paolom.  Všetci štyri snívali o kariéry slávneho futbalistu, ale podarilo sa to iba Alessandrovi.  Del Pierov starší brat Stefano hrával futbal za Sampdoriu Janov, kvôli zraneniu  však musel kariéru predčasne ukončiť.  
V začiatkoch to skúšal aj v bráne. Želala si to jeho mama, pretože na brankárskom poste bolo menšie riziko zranenia. Alessandrov brat Stefano ju však presvedčil, mu dovolila hrať v útoku. Prvým Del Pierovym klubom bol tím zo San Vendemiana.  Ako 13-ročný prestúpil do Padovy Calcio.  Prvú šancu v profesionálnom futbale dostal v roku 1991, keď si zahral za svoj klub v Serii B. V prvej sezóne odohral 10 zápasov a dal 1 gól.

Juventus

V roku 1993 prestúpil Alessandro do Juventusu Turín, kde hráva nepretržite dodnes. V Serii A debutoval v septembri proti tímu Foggia a prvý gól strelil Reggine.  S Juventusom vyhral sedemkrát titul v talianskej lige (1995, 1997, 1998, 2002, 2003, 2005 a 2006), v roku 1996 Ligu majstrov a Interkontitentálny pohár.  Sezóna 1997/98 bola jeho najvydarenejšia. Stal sa kráľom strelcov talianskej najvyššej súťaži s 21 gólmi a takisto najlepším strelcom Ligy majstrov s 10 gólmi. Vo finále Ligy majstrov v roku 1997 strelil jediný gól Juventusu proti Borussii Dortmund (1:3). 
Del Piero skóroval v drese Juventusu celkovo 254-krát a odohral zaň 580 zápasov, čím prekonal rekord Gaetana Scireu, ktorý odohral za Juve 552 zápasov.

Medzinárodná kariéra

Alessandro je štvrtým najlepším strelcov v histórii talianskej reprezentácie. Prvým veľkým turnajom, ktorého za zúčastnil boli Majstrovstvá Európy 1996 v Anglicku, ale odohral iba jeden polčas v zápase proti Rusku.  Hral na troch majstrovstvách sveta a štyroch európskych šampionátoch. 
Najväčší úspech v národnom drese dosiahol na Majstrovstvách sveta 2006 v  Nemecku.  Tím pod vedením Marcella Lippiho neprehral na turnaji ani jeden zápas a vo finále zdolal Francúzsku 2:1. Del Piero strelil v semifinále proti Nemecku gól na 2:0 a vo finále premenil pokutový kop v rozstrele. 
Zúčastnil sa aj na posledných Majstrovstvách Európy v Rakúsku a Švajčiarsku. Taliani však vypadli už vo štvrťfinále, keď ich vyradili neskorší víťazi Španieli.

Osobný život

Del Piero je ženatý so Soniou Amoruso. Žijú spolu od roku 1999 a v roku 2005 mali svadbu. V júli 2007 sa im narodilo prvé dieťa Tobias. 
Pri otváracom ceremoniáli Olympijských hier 2006 v Turíne bol jedným zo slávnych športovcov, ktorý niesli olympijskú zástavu. Spoločne s ním aj hviezda NBA Steve Nash či cyklistická legenda Eddy Merckx.  
Alessandro sa zaujíma aj o iné druhy športov a je veľkým hudobným fanúšikom. Je veľkým priateľom Liama a Noela Gallagharovcov  z britskej skupiny Oasis.  Medzi jeho najlepších priateľov z futbalového prostredia patria Fabio Cannavaro, Gianluca Zambrotta a Zinedine Zidane. 
Del Piero má podpísané lukratívne zmluvy s nemeckou firmou Adidas, talianskou automobilkou Fiat a s japonskou Suzuki.  Spoločne s Ronaldinhom a Henrym sa objavili na obale počítačovej hry FIFA Football 2004.
Curling

Curling je kolektívny šport, v ktorom sa snažia hráči dopraviť curlingové kamene čo najpresnejšie do vyznačeného priestoru. Začiatky tejto hry siahajú do 16. storočia, keď sa tento šport hrával na zamrznutých škótskych jazerách.
Medzi oficiálnymi súťažami zimných olympijských hier bol v roku 1920 a od olympijských hier v roku 1998 je v programe nastálo.

Dejiny curlingu

Curling je starý škótsky šport. Najstarší curlingový kameň o ktorom sa vie pochádza z roku 1511 a je na ňom maľba od Pietera Breughela. K vzniku curlingu prišlo vďaka zákazu golfu v roku 1457, ktorý bol vydaný škótskym parlamentom. Prvé curlingové kamene mali hmotnosť od 2 do 3 kilogramov. Volali sa "loofies". V tej dobe neexistovali žiadne presné pravidlá hry, okrem jedného, ak hráč šmykol svoj kameň za čiaru ihriska, vypadol z hry.
V roku 1838 bola v Edinburghu založená prvá národná curlingová organizácia s názvom Royal Grand Curling Club. Celosvetová curlingová organizácia bola založená až v roku 1965, išlo o Medzinárodnú curlingovú federáciu (ICF). Tá od roku 1991 nesie pomenovanie Svetová curlingová federácia (WCF – World Curling Federation).
Dnešné odhady hovoria asi o dvoch miliónoch aktívnych hráčov v celosvetovom meradle. Curling sa hral na niekoľkých olympijských podujatiach predtým, ako sa v roku 1998 stal oficiálnym olympijským športom na olympijských hrách v Nagane v Japonsku.

Pravidlá curlingu

Curling je v podstate športová hra, ktorá sa hrá na špeciálne upravenej ľadovej ploche. Táto je rozdelená do niekoľkých dráh. Hrajú proti sebe dva štvorčlenné tímy. Každý je vybavený 8 kameňmi, ktoré sú farebne odlíšené od kameňov súpera, tak ako dresy vo futbale. Každý hráč má metličku na zametanie povrchu dráhy a špeciálnu obuv s hladkým povrchom podrážky, aby bol umožnený jednoduchší pohyb hráča po ľade.
Stretnutie sa hrá s alebo bez časového limitu a na stanovený počet endov (uzatvorený úsek hry, v ktorom bolo hodených 16 kameňov a určené skóre).
Najdôležitejšie je odhodiť kamene z jedného konca dráhy do terča podobného lukostreleckému terču na druhom konci dráhy, s účelom priblížiť svoj kameň čo možno najbližšie k stredu kruhov a pritom bližšie ako sú umiestnené kamene protivníka. Za každý kameň, ktorý je v cieľových kruhoch bližšie stredu ako je k stredu najbližší kameň súpera, získava tím 1 bod. Konečný bodový stav lepšie umiestnených kameňov sa zapíše na tabuľu len úspešnejšiemu tímu a ten má v ďalšej hre prednosť prvého hodu. Každý hráč má dopredu určené poradie a toho sa drží počas celej hry.
Ak zostanú po odohraní posledného endu cieľové kruhy prázdne, zaznamenáva sa na výsledkovú tabuľu tímu, ktorý odhadzoval posledný kameň, nula - tzv. end s nulou. Po odohraní stanoveného počtu endov sa sčítajú všetky získané body a vyhráva tím s najväčším bodovým ziskom.nesportové správanie mínus jeden kameň
Zámok Kozel

Dejiny

Zámok bol postavený na konci 18. storočia pod vedením staviteľa Václava Haberditza pre stavebníka Jana Vojtěcha Černína. Ide o prízemnú štvorkrídlovú budovu okolo vnútorného obdĺžnikového nádvoria. Táto stavba bola podľa návrhu Ignáca Palliardiho doplnená o kaplnku, jazdiareň, lokajňu a koniareň. Zámok leží v rozsiahlom zámockom parku.
Sessenheim

Poloha

Obec má rozlohu 9,18 km². Najvyšší bod je položený 122 m n. m. a najnižší bod 118 m n. m.

Obyvateľstvo

Počet obyvateľov obce je 2 177 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Celle-Saint-Avant

Poloha

Obec má rozlohu 17,8 km². Najvyšší bod je položený 103 m n. m. a najnižší bod 37 m n. m.

Obyvateľstvo

Počet obyvateľov obce je 1 025 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Geniès-de-Malgoirès

Poloha

Obec má rozlohu 11,54 km². Najvyšší bod je položený 223 m n. m. a najnižší bod 64 m n. m.

Obyvateľstvo

Počet obyvateľov obce je 2 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazilika Matky Božej Bolestnej Kráľovnej Poľska

Bazilika Matky Božej Bolestnej Kráľovnej Poľska v obci Licheń Stary je najväčší kostol v Poľsku.
Päťloďová bazilika bola postavená v rokoch 1994 – 2004 na mieste mariánskych zjavení z 19. storočia. Autorkou architektonického plánu je Barbara Bielecka. V bazilike sa nachádza najväčší súbor organov v Poľsku; na zvonici kostola je zavesený najväčší zvon v Poľsku.
Z architektonického hľadiska vzbudzuje kostol kontroverzie, býva označovaný za príklad gýča a označovaný ako sakrálny Disneyland.
Šakti

Mytológia

V hinduistickej literatúre i mytológii (Tamilci majú napríklad vlastné purány) treba rozlíšiť kultúrne zvyky, zvyklosti i tradície, ktoré z dôvodu rôznych historických či geografických zvláštností spôsobili, že je niekoľko stoviek, možno až tisícok mien pre ten istý pojem. Hinduizmus je veľmi tolerantný a heterogénny; Európania majú skôr tendenciu všetko až prílišne „orámovať“, čo je potrebné povedať, lebo ak niekde v deviatich formách bohyne Šakti nie je uvedená Kali (ktorej meno sa tiež rôzne vyslovuje i píše - napríklad Kaali), Európania to zvyknú považovať za chybu. Deväť foriem Šakti, ktoré sú uvedené nižšie, sa teda menia podľa kultúrnych zvyklostí tej–ktorej indickej oblasti.
Šivaizmus považuje Šakti za menej dôležitú, hoci v tantrizme je Šakti vstupnou bránou k Šivovi. So Šaktizmom je to zase opačne. Táto bohyňa má veľa mien, ale tie často vyjadrujú buď kultúrne zvyklosti, alebo formy, čo je v kresťanstve nezvyklé. Bojová, nedostupná a neporaziteľná forma Šakti sa volá Durga; Kali je zase ničivá forma; Bhairavi ďalší hrozivý aspekt podobný Kali – stále je to však iba jeden Boh dokonca aj s menom egyptskej bohyne Isis, ktorej niektoré kňažky usporadúvali sexuálne rituály podobné ľavotočivej tantre. Ľudia teda pomenúvajú božie nálady (formy) a Kali je napríklad hlavným ženským božstvom v Bengálsku (rozumej rovnako samostatný štát Bangladéš a aj Západné Bengálsko, ktoré ostalo po odtrhnutí Bangladéša ako štát v rámci Indickej republiky).
V hinduistickej literatúre je meno Šakti, alebo prípadne Parvati či Veľká Matka – Maa Devi, uvádzané väčšinou všade tam, kde je spomínaný aj Šiva. Hoci výraz Durga sa vyskytuje aj v Rig Véde (Durga Suktham), nie je celkom jasné, kto sa tým myslí. Ak sa však pozrieme na purány, z ktorých pre šivaistov je veľmi dôležitá Skanda purána (Skanda je synom boha Šivu), ktorá je vôbec najväčšia zo všetkých purán (81 000 veršov), je úplne zrejmé, že meno Parvati má veľmi významné zastúpenie v indickej literatúre.
Slovenské národné hokejové mužstvo na MS 2008

Toto je zostava slovenskej hokejovej reprezentácie, ktorá sa umiestnila na 13. mieste na Majstrovstvách sveta v ľadovom hokeji 2008. Trénermi tohto výberu boli Július Šupler, Miroslav Miklošovič a Peter Oremus.

Štatistické zápisy slovenských hokejistov

Ľubomír Višňovský sa umiestnil na 7. mieste v tabuľke najlepších nahrávačov so 7 asistenciami. S celkovými 9 kanadskými bodmi sa umiestnil na 4. mieste medzi obrancami.
Slovensko s 27,27 % úspešnosťou využitia presiloviek obsadilo 4. miesto.
Groisy

Poloha

Obec má rozlohu 21,44 km². Najvyšší bod je položený 874 m n. m. a najnižší bod 529 m n. m.

Obyvateľstvo

Počet obyvateľov obce je 3 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Greyhound Lines

Greyhound Lines je najväčšou spoločnosťou poskytujúcou diaľkovú prepravu osôb v Severnej Amerike. Patrí britskej dopravnej spoločnosti FirstGroup. Hlavné sídlo má v Dallase.

Charakteristika

Firma založil v roku 1914 Carl Wickman. Jeho autobusom prevážal baníkov z Hibbingu do Alice. Meno spoločnosti je odvodené od psej rasy greyhound, ktorá je typickou rasou chrtov. Podľa vlastných firemných údajov je firemné logo jednou z najznámejších značiek v USA. Podľa vlastných údajov obsluhuje firma Greyhound 3 100 cieľov v Severnej Amerike, zamestnáva 8 400 ľudí a ročne prepraví 22 miliónov cestujúcich. Firma disponuje 1 250 autobusmi, ktoré sú v priemere staré osem rokov. Okrem prepravy cestujúcich firma ponúka aj prepravu balíkov a donáškovú službu.
Abrahámovce (okres Bardejov)

Lokalita

Obec leži na hraniciach Nízkych Beskýd s Bartošovskou kotlinou.

Dejiny

Obec nepochybne od 13. storočia patrila zemanom z Raslavíc.
Prvá písomná zmienka o obci pochádza z roku 1427 (pod názvom Abranfalua).
Koncom 16. storočia boli Abrahámovce stredne veľkou dedinou a výlučne poddanským obyvateľstvom. Vhodné prírodné podmienky predurčovali túto lokalitu pre poľnohospodárstvo. Okrem obrábania pôdy sa časť obyvateľstva zaoberala chovom dobytka a pláteníctvom. Poľnohospodársky ráz si obec zachovala aj za Československej republiky a po 2. sv. vojne. Všetká pôda bola v rukách súkromných vlastníkov až do roku 1957 kedy došlo k združstevňovaniu pôdy do spoločného užívania.

Obyvatelia

Väčšina obyvateľov Abrahámoviec sa hlási ku kresťanskému náboženstvu: evanjelickej a rímskokatolíckej cirkvi.

Obecné symboly

Symboly obce sú zapísané v Heraldickom registri Slovenskej republiky.
Konstal 13N

Konštrukcia

13N vychádza koncepčne z československej električky Tatra T1. Ide o jednosmerný štvornápravový motorový električkový vozeň s tromi skladacími dverami na jednej strane vozňovej skrine. Vzhľadovo sa odlišoval od predchádzajúcich typov električiek vyrábaných podnikom Konstal (Konstal N, Konstal 4N). Podlaha sa v električke 13N nachádza vo výške 850 mm nad temenom koľajnice. Koženkové sedačky sú v interiéri rozmiestnené systémom 1+1. V prednej časti vozidla sa nachádza kabína vodiča. Vozňová skriňa je usadená na dvoch dvojnápravových podvozkoch, pričom všetky nápravy sú hnacie. Každú nápravu poháňa jeden trakčný motor Lta-220 s výkonom 41,5 kW. Električka je vybavená elektrickou výzbrojou od firmy ACEC. Prúd je z trolejového vedenia odoberaný bežným pantografom. Vozidlá boli vybavené prednými alebo zadnými zásuvkami mnohočlenného riadenia; tie môžu prípadne byť aj na oboch čelách. Električka 13N mala vpredu jeden svetlomet. Električky tohto typu nie sú určené pre rozchod koľaje menšia ako 1 435 mm. Niekedy sa električkám 13N hovorilo aj „parówka“ (slov. párok).

Dodávky električiek

Na prelome rokov 1959 a 1960 boli vyrobené prvé dva vozne typu 13N. Oba jazdili v skúšobnej prevádzke vo Varšave (prvý prototyp označený evidenčným číslom 503, druhý dostal ev. č. 504). Vozeň ev. č. 504 bol vo Varšave v prevádzke do roku 1994. Sériová výroba vozidiel prebiehala v rokoch 1959 až 1969. Električky 13N boli určené výhradne pre Poľsko (Katovice a priľahlý región GOP, Varšava).
Sün kchaj kuo-ťi

Produkty

Spoločnosť Cooler Master vyrába počítačové skrine, napájacie zdroje, počítačové ventilátory, vzduchové chladiče procesorov a chladiace podložky pre notebooky.

Počítačová skriňa

Základom portfólia Cooler Master je výroba počítačových skríň a jednoduchších súčiastok (napájacie zdroje a ventilátory).

Elite

Modelový rad Elite patrí do lacnej až stredne drahej cenovej kategórie (< 50 €). Za svoju cenu ponúka primeranú kvalitu. Nevýhodou je slabé odhlučnenie a možnosť upratania kabeláže tak, aby nebránila prietoku vzduchu. Následkom toho sú vyššie teploty komponentov (operačnej pamäte, procesoru, grafickej karty a čipsetu). Teplotný rozdiel oproti kvalitným skriniam môže byť až 10 °C. Skrine Elite sa vyrábajú vo veľkostiach Mid Tower, Mini Tower a Mini ITX, v čiernom alebo čierno-šedom prevedení s obyčajnou alebo priehľadnou bočnicou.

690

Modelovým radom 690 vytvoril Cooler Master veľmi výhodnú skriňu. So svojou cenou 80 – 110 € ponúkol Cooler Master zákazníkom možnosti, ktoré ponúkajú najdrahšie skrine. Cooler Master modelom 690 urobil príjemný kompromis – zlúčil výhody drahých skríň s výhodami lacných skríň. Výsledkom je skriňa, ktorá je mierne väčšia než štandardné Mid Tower skrine, zdroj nachádzajúci sa pod základnou doskou a možnosť vedenia kabeláže poza panel, ku ktorému sa pripevňuje základná doska. Aj napriek svojim rozmerom ponúka 690 možnosť osadenia až 7 ventilátorov, ktoré zabezpečujú prietok vzduchu, ktorému nezavadzajú káble vedené poza základnú dosku.

HAF

Modelový rad HAF (High Air Flow; slov. Veľký prietok vzduchu) je high-end z ponuky Cooler Master. Táto skriňa je určená pre najnáročnejších používateľov.
Marolles-sur-Seine

Poloha

Obec má rozlohu 20,19 km². Najvyšší bod je položený 70 m n. m. a najnižší bod 46 m n. m.

Obyvateľstvo

Počet obyvateľov obce je 1 593 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gabriel Pronai

Životopis

Pochádzal z barónskej vetvy známej, pôvodom turčianskej, šľachtickej rodiny Prónaiovcov s predikátom de Tót-Próna et Blatnicza (zo Slovenského Pravna a Blatnice), ktorej členovia boli známymi osobnosťami evanjelickej a. v. cirkvi v Uhorsku. Študoval v Rožňave a v Bratislave. Založil základinu na podporu mladých hudobníkov, podporoval záhradníctvo, ovocinárstvo, vinohradníctvo. Zaslúžil sa o vznik odbornej školy pre spracovanie dreva. Generálny inšpektor evanjelickej a. v. cirkvi v Uhorsku (1861 – 1875), prívrženec silného maďarizačného tlaku na cirkev. I jeho zásluhou sa zrušili slovenské gymnáziá v Revúcej a v Martine. Autor politických brožúr, národopisnej práce, diela o záhradníctve. Prispieval do viedenských novín, maďarskej odbornej a kultúrnej tlače.